ΓΡΑΠΤΗ ΕΡΩΤΗΣΗ E-1490/00

υποβολή: Erik Meijer (GUE/NGL) προς την Επιτροπή

(11 Μαΐου 2000)

Θέμα: Περιορισμός των δυνατοτήτων διπλής δήλωσης εξόδων από μέλη της Επιτροπής των Περιφερειών

1. Μπορεί να επιβεβαιώσει η Επιτροπή ότι οι δαπάνες που πραγματοποίησαν τα μέλη της Επιτροπής των Περιφερειών κατά τα έτη 1998 και 1999 καταβλήθηκαν αποκλειστικά και μόνο στους ενδιαφερομένους και όχι στους διοικητικούς φορείς που εκπροσωπούν;

2. Αληθεύει το γεγονός ότι, όπως αναφέρεται στην παράγραφο 1, οι δικαιούχοι μπόρεσαν να εισπράξουν τα χρήματα για το 1998 και 1999 μόνο με επιταγή, από βελγική τράπεζα, οπότε δεν είναι σε θέση να προσκομίσουν απόδειξη με λεπτομερή περιγραφή των δηλωθέντων εξόδων που τους επεστράφησαν, όπως εάν είχαν καταβληθεί σε προσωπικό τους λογαριασμό στη χώρα τους;

3. Μπορεί να επιβεβαιώσει η Επιτροπή ότι η επιστροφή των εξόδων για τα έτη έως το 1997 και από το 2000 καταβλήθηκαν και καταβάλλονται όντως στις ενεχόμενες περιφερειακές διοικήσεις και όχι σε μεμονωμένα άτομα;

4. Ποιός είναι ο λόγος για τον οποίο τροποποιήθηκε δύο φορές ο τρόπος επιστροφής των εξόδων, όπως απορρέει από τα σημεία 1 και 3;

5. Συμμερίζεται η Επιτροπή την άποψη ότι κατά τα έτη 1998 και 1999 οι ενδιαφερόμενοι δεν είχαν κανένα λόγο να δηλώσουν και στο διοικητικό φορέα στον οποίοπάγονται, τις δαπάνες που είχαν πραγματοποιήσει προς όφελος της Επιτροπής των Περιφερειών, δεδομένου ότι τούτο θα οδηγούσε σε διπλή επιστροφή των εξόδων;

6. Ενημερώθηκαν άμεσα οι διοικητικοί φορείς στους οποίουςπάγονται τα μέλη της Επιτροπής των Περιφερειών σχετικά με τις απευθείας επιστροφές των εξόδων στα μέλη, καθώς και σχετικά με το ύψος των εν λόγω ποσών;

7. Ενημερώνονται εγκαίρως τα μέλη της Επιτροπής των Περιφερειών και οι διοικητικοί φορείς στους οποίουςπάγονται σχετικά με κάθε ενδεχόμενη τροποποίηση του συστήματος επιστροφής των εξόδων, τούτο δε προς αποφυγή πιθανών παρεξηγήσεων ή ακόμη και καλοπροαίρετων διπλών δηλώσεων;

8. Εάν ναι, με ποιόν τρόπο πραγματοποιήθηκε η εν λόγω πληροφόρηση;

Απάντηση της κας Schreyer εξ ονόματος της Επιτροπής

(19 Ιουλίου 2000)

Ως απάντηση στην ερώτησή του, η Επιτροπή διαβιβάζει στο Αξιότιμο Μέλος του Κοινοβουλίου τα εξής βάσει των πληροφοριών που παρέσχε η επιτροπή των περιφερειών:

1.-3. Δενφίσταται ρυθμιστικήποχρέωση ως προς τον τελικό δικαιούχο των πληρωμών, ούτε πριν από το 1997 ούτε από το 2000. Τα μέλη της επιτροπής των περιφερειών εισπράττουν ατομικά την επιστροφή των εξόδων τους, όπως τα έχουν ζητήσει ο καθένας. Η επιστροφή αυτή γίνεται είτε μέσω του τραπεζικού λογαριασμού, τον αριθμό του οποίου έχουν κοινοποιήσει στην επιτροπή των περιφερειών, είτε ενδεχομένως, εφόσον το ζητήσουν, μέσω του διοικητικού φορέα που εκπροσωπούν.

2. Μέχρι την 31η Δεκεμβρίου 1999, ήσαν δυνατοί διάφοροι τύποι πληρωμής (π.χ. επιταγή, τραπεζικό έμβασμα). Από την 1η Ιανουαρίου 2000 οι πληρωμές γίνονται αποκλειστικά και μόνο με τραπεζικό έμβασμα.

4. Η απόφαση της επιτροπής των περιφερειών όσον αφορά την επιστροφή των οδοιπορικών και των ημερησίων αποζημιώσεων διαμονής και ταξιδίου έχει τροποποιηθεί δύο φορές (παραλλαγές με ημερομηνία 31.3.99 και 1.4.2000) προκειμένου να επέλθουν βελτιώσεις στη διαδικασία πληρωμών, ειδικότερα της πληρωμής με τραπεζικό έμβασμα, αλλά και για να συμμορφωθεί η εν λόγω διαδικασία με τον νέο εσωτερικό κανονισμό που άρχισε να ισχύει τον Ιανουάριο 2000.